1. ΝΟΜΟΘΕΤ.ΔΙΑΤΑΓΜΑ υπ’ αριθ. 1087 της 30/31 Δεκ. 1971 (ΦΕΚ Α΄ 282) Περί μέτρων ενισχύσεως των Γραμμάτων και των Καλών Τεχνών. Άρθρ.1.-6.-(Κατηργήθησαν δια του άρθρ. 1 Ν.Δ. 255/1973, κατωτ. αριθ. 4). Κρατικαί Χορηγίαι Άρθρ.7.-1.Δι’ αποφάσεως του Υπουργού Πολιτισμού και Επιστημών, συγκροτείται επταμελές Συμβούλιον Κρατικών Χορηγιών. Μέλη αυτού, επί (πενταετεί) θητεία, ορίζονται πρόσωπα εγνωσμένου κύρους, περί τα γράμματα, τας Καλάς Τέχνας και τον εν γένει τομέα του Πολιτισμού. Η θητεία του Συμβουλίου Κρατικών Χορηγιών ωρίσθη ετησία δια του άρθρ. 2 του Ν.Δ. 126/1974 (τόμ. 15Β σελ. 86,28). 2.Σκοπός του Συμβουλίου Κρατικών Χορηγιών είναι η γνωμοδότησις επί θεμάτων αναφερομένων εις βραβεύσεις παροχάς χορηγιών και εν γένει διακρίσεις προς λογοτέχνας ή καλλιτέχνας κατά τα εν τω παρόντι διαλαμβανόμενα. 3.Δι’ αποφάσεως του Υπουργού Πολιτισμού και Επιστημών μετά πρότασιν του Συμβουλίου Κρατικών Χορηγιών παρέχονται παρά του Κράτους μηνιαίαι χορηγίαι εις λογοτέχνας ή καλλιτέχνας και εν γένει εις πρόσωπα ανήκοντα εις τον τομέα των Γραμμάτων και των Καλών Τεχνών, ασχέτως ηλικίας, και εις αριθμόν ανάλογον προς την εκάστοτε αναγραφομένην εις τον προϋπολογισμόν σχετικήν πίστωσιν, δια την ενεργόν αυτών προσφοράν εις την προσπάθειαν ανυψώσεως του καθόλου πολιτιστικού επιπέδου του λαού, ως και των αποδήμων Ελλήνων, δια παντός τρόπου, ιδία δε, δια διαλέξεων, καλλιτεχνών εκθέσεων, μεταφράσεων σημαντικών ξένων και αρχαίων ελληνικών ή Βυζαντινών έργων, δια καταρτίσεως και εκδόσεως συλλογών και ανθολογιών, δια συνεργασίας των εις την οργάνωσιν πολιτιστικών εκδηλώσεων, δια δημοσιεύσεως δοκιμίων και επιφυλλίδων εις εφημερίδας και περιοδικά ιδία των επαρχιών, δια διευθύνσεως, συντάξεως και εκδόσεως λογοτεχνικών και καλλιτεχνικών  περιοδικών, δια της δωρεάν παραδόσεως μαθημάτων εις πνευματικά κέντρα, δια της προσφοράς υπηρεσιών ως καλλιτεχνικών ή πνευματικών συμβούλων εις Σωματεία κοινωφελούς δράσεως, εις Ιδρύματα, Οργανισμούς, μεγάλας ιδιωτικάς ή δημοσίας επιχειρήσεις και λοιπά ανάλογα συγκροτήματα. Χορηγία δύναται επίσης να απονέμεται και εις συγγραφείς προς συγγραφήν ωρισμένου έργου. 4.Η απονομή της χορηγίας γίνεται δια μίαν τριετίαν, δυναμένην να ανανεούται ή και να διακόπτεται εις περίπτωσιν μη εκπληρώσεως των προϋποθέσεων υφ’ ας εγένετο. 5.Το ποσόν της μηνιαίας χορηγίας ορίζεται εις 4.000 επί δώδεκα μήνας επαυξανόμενον με τας τυχόν δαπάνας δι’ οδοιπορικά και ημερησίαν εκτός έδρας αποζημίωσιν οριζομένην εις το 1/20 της μηνιαίας χορηγίας. 6.Χορηγία δεν παρέχεται εις ακαδημαϊκούς και εις τυχόντας των Α΄ και Β΄ Εθνικών Βραβείων. 7.Η απονομή χορηγιών γίνεται οίκοθεν παρά του Υπουργείου Πολιτισμού και Επιστημών ή αιτήσει των ενδιαφερομένων ή τη προτάσει πνευματικών ιδρυμάτων ή σωματείων υποβαλλομένη εις την Γραμματείαν του Συμβουλίου Κρατικών Χορηγιών μέχρι 31 Ιανουαρίου εκάστου έτους. 8.Δι’ αποφάσεως του Υπουργού Πολιτισμού και Επιστημών δημοσιευομένης εις την Εφημερίδα της Κυβερνήσεως ορίζονται αι λεπτομέρειαι του τρόπου απονομής των κρατικών χορηγιών και τα της λειτουργίας του κατά την παρ. 1 του παρόντος άρθρου Συμβουλίου και τα της γραμματείας αυτού δια προσωπικού της Γενικής Διευθύνσεως Πολιτιστικών Υποθέσεων του Υπουργείου Πολιτισμού και Επιστημών. Άρθρ.8.-Εις τον προϋπολογισμόν του οικονομικού έτους 1972 εγγράφονται πιστώσεις δραχ. 4.400.000 δια την απονομήν των Εθνικών Βραβείων Λογοτεχνίας, Εικαστικών Τεχνών και Θεατρικής Τέχνης, και δραχ. 4.000.000 δια την απονομήν Κρατικών Χορηγιών. Άρθρ.9.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Αντί της σελ. 1092,201(α) Σελ. 1092,201(β) Τεύχος 569-Σελ. 141 Βραβεία και Χορηγίες 31.Ο.γ.1 